শুক্রবার ১ ডিসেম্বর চাতলাপুর স্থল শুল্ক স্টেশনের আমদানি রপ্তানিকারক বদরুল ইসলাম, সাইফুর রহমান (রিমন), তাসদিক হোসেন (ইমরান), রমাপদ সেন ও ক্লিয়ারিং এজেন্ট সোহেল রানা চৌধুরী বলেন, এ পথে ভারত থেকে সাতকরা, কমলা, আপেল আমদানি করা হয়। এলসির মাধ্যমে শুল্ক প্রদান করে চাতলাপুর স্থল শুল্ক স্টেশন দিয়ে ভারতীয় ছোট আপেল বাংলাদেশ আমদানি করা হচ্ছিল। অবৈধ পণ্য ও অতিরিক্ত আপেল আমদানি হচ্ছে বলে গোপন সংবাদে জাতীয় রাজস্ব বোর্ডের চেয়ারম্যান, সিলেট বিভাগীয় শুল্ক কমিশনার, শুল্ক গোয়েন্দা কর্মকর্তাদের মুঠোফোনে তথ্য পেয়েছিলেন।